**Pracovná rovnošata pre príslušníkov Policajného zboru a príslušníkov Hasičského**

**a záchranného zboru, pre štátnych zamestnancov - lesníkov**

(opis predmetu zákazky, technické požiadavky)

1. **Všeobecné vymedzenie predmetu zákazky**

Pracovná rovnošata príslušníka Policajného zboru a príslušníka Hasičského a záchranného zboru je určená do výkonu služby v náročných terénnych a klimatických podmienkach, v pracovných podmienkach, kde hrozí znečistenie odevu, pri práci príslušníkov dopravnej a poriadkovej polície, pri práci kynológov, pri kontrole hraničného pásma, vagónov, pri špeciálnych zásahoch príslušníkov a pod.

Lesnícka rovnošata je určená pre štátneho zamestnanca - lesníka, ktorý vykonáva štátnu správu lesného hospodárstva alebo štátnu správu poľovníctva.

* 1. Pracovná rovnošata príslušníka Policajného zboru pozostáva z nasledovných súčastí:

|  |  |  |  |
| --- | --- | --- | --- |
| Por.  číslo | Zaradenie podľa CPV | Úplný názov súčiastky | Jednotkové  množstvo |
| 1.1. | 18110000-3 | Nohavice pracovné | kus |
| 1.2. | 18110000-3 | Bunda pracovná | kus |
| 1.3. | 18114000-1 | Kombinéza pracovná | kus |
| 1.4. | 18114000-1 | Kombinéza pracovná zimná | kus |
| 1.5. | 18110000-3 | Nohavice pracovné - ženy | kus |
| 1.6. | 18110000-3 | Bunda pracovná - ženy | kus |
| 1.7. | 18114000-1 | Kombinéza pracovná - ženy | kus |
| 1.8. | 18114000-1 | Kombinéza pracovná zimná - ženy | kus |
| 1.9. | 18110000-3 | Nohavice pracovné čierne | kus |
| 1.10. | 18110000-3 | Bunda pracovná čierna | kus |
| 1.11. | 18114000-1 | Kombinéza pracovná čierna | kus |
| 1.12. | 18114000-1 | Kombinéza pracovná zimná čierna | kus |

* 1. Pracovná rovnošata príslušníka Hasičského a záchranného zboru pozostáva z nasledovných súčastí:

|  |  |  |  |
| --- | --- | --- | --- |
| 1.13. | 18110000-3 | Nohavice modré VZOR 1 - muži | kus |
| 1.14. | 18110000-3 | Nohavice modré VZOR 1 - ženy | kus |
| 1.15. | 18110000-3 | Bunda krátka modrá VZOR 2 - muži | kus |
| 1.16. | 18110000-3 | Bunda krátka modrá VZOR 2 - ženy | kus |

* 1. Pracovná rovnošata lesníka pozostáva z nasledovných súčastí:

|  |  |  |  |
| --- | --- | --- | --- |
| 1.17. | 18110000-3 | Nohavice pracovné pre lesníkov | kus |
| 1.18. | 18110000-3 | Nohavice pracovné pre lesníkov - ženy | kus |
| 1.19. | 18110000-3 | Bunda pracovná pre lesníkov | kus |
| 1.20. | 18110000-3 | Bunda pracovná pre lesníkov - ženy | kus |

**Predpokladané množstvo dodávky počas trvania rámcovej dohody**

|  |  |  |  |  |
| --- | --- | --- | --- | --- |
|  | Názov | Predpokladané množstvo  na 4 kalendárne roky | | |
|  |  | PZ | HaZZ | Lesníci |
| 1.1. | Nohavice pracovné | 20 000 |  |  |
| 1.2. | Bunda pracovná | 15 000 |  |  |
| 1.3. | Kombinéza pracovná | 8 000 |  |  |
| 1.4. | Kombinéza pracovná zimná | 5 000 |  |  |
| 1.5. | Nohavice pracovné - ženy | 4 000 |  |  |
| 1.6. | Bunda pracovná - ženy | 4 000 |  |  |
| 1.7. | Kombinéza pracovná - ženy | 3 000 |  |  |
| 1.8. | Kombinéza pracovná zimná - ženy | 2 000 |  |  |
| 1.9. | Nohavice pracovné čierne | 4 000 |  |  |
| 1.10. | Bunda pracovná čierna | 4 000 |  |  |
| 1.11. | Kombinéza pracovná čierna | 4 000 |  |  |
| 1.12. | Kombinéza pracovná zimná čierna | 3 000 |  |  |
|  |  |  |  |  |
| 1.13. | Nohavice modré VZOR 1 - muži |  | 20 000 |  |
| 1.14. | Nohavice modré VZOR 1 - ženy |  | 1 200 |  |
| 1.15. | Bunda krátka modrá VZOR 2 - muži |  | 6 000 |  |
| 1.16. | Bunda krátka modrá VZOR 2 - ženy |  | 1 200 |  |
|  |  |  |  |  |
| 1.17. | Nohavice pracovné pre lesníkov |  |  | 2 000 |
| 1.18. | Nohavice pracovné pre lesníkov - ženy |  |  | 2 000 |
| 1.19. | Bunda pracovná pre lesníkov |  |  | 2 000 |
| 1.20. | Bunda pracovná pre lesníkov - ženy |  |  | 2 000 |

Množstvo bude upresňované podľa potrieb verejného obstarávateľa v kúpnych zmlúv uzatvorených na základe rámcovej dohody, ktorá bude výsledkom tohto verejného obstarávania a to počas 4 rokov, resp. do vyčerpania finančného limitu, podľa toho, ktorá skutočnosť nastane skôr, podľa predmetnej rámcovej dohody.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Špecifikácia predmetu zákazky**

**2.1. Nohavice pracovné, nohavice pracovné – ženy, nohavice pracovné čierne,**

**nohavice pracovné modré VZOR 1 - muži, nohavice pracovné modré VZOR 1 – ženy,**

**nohavice pracovné pre lesníkov, nohavice pracovné pre lesníkov – ženy**

Nohavice pracovné, nohavice pracovné – ženy, nohavice pracovné čierne sú určené pre príslušníkov Policajného zboru do výkonu služby. Sú výstrojnými súčasťami poskytovanými v rámci naturálneho vystrojovania.

Nohavice pracovné modré VZOR 1 - muži, nohavice pracovné modré VZOR 1 – ženy sú určené pre príslušníkov Hasičského a záchranného zboru do výkonu služby.

Nohavice pracovné pre lesníkov, nohavice pracovné pre lesníkov – ženy sú určené zamestnancom, ktorí vykonávajú štátnu správu lesného hospodárstva alebo štátnu správu poľovníctva.

2.1.1. Popis vzhľadu výrobku

Nohavice sú tmavozelenej, čiernej alebo tmavomodrej farby vyhotovené zo základného  materiálu keprovej väzby 50 % bavlna / 48 % PES / 2 % pružné vlákno.

Nohavice majú spracovaný horný okraj nohavíc do pásca. Šírka pásca je cca 5 cm po celom obvode, okrem miest, kde je vložený klin. Na pásci sú našité 4 pútka v šírke cca 2 cm umiestnené podľa nákresu na predných dieloch. Na zadnom diele sú 2 pútka totožné ako na prednom diele, v strede je našité pútko v šírke cca 3,5 cm. Pútka v hornej časti pásca sú spevnené uzávermi, z vnútornej strany nohavíc sú prichytené štepom v spodnej časti o ripsovú stuhu. Dĺžka našitého pútka je 6 cm. V strede pásca je všitá veľkostná a ošetrovacia etiketa. Pásec sa v rázporkovej časti zapína pomocou autogombíka s háčikom, na hlavičke autogombíka je umiestnený štátny znak SR a gombíka umiestneného z vnútornej strany pásca.

Nohavice majú vpredu zapínanie pomocou rázporku so 6 mm špirálovým zipsom. Dĺžka zipsu je cca 15 cm. Štep lišty je 1x na šírku cca 4 cm a 1x na šírku cca 3,5 cm vo vrchnom kraji podľa nákresu. Rázporok je spevnený uzáverom v mieste ukončenia lišty v spodnom kraji štepu šírky cca 4 cm.

Nohavice majú na predných dieloch dve šikmé dvojvýpustkové vrecká dĺžky cca 18 cm uzatvárateľné kosteným zipsom, výpustky sú šírky cca 1 cm, oštepované 1 mm v kraji, otvor vreciek je vo vrchnej a spodnej časti spevnený výpustkami.

Predný diel nohavíc je členený nad kolenom a pod kolenom po šírke. Kolenná vypuklosť je tvarovaná 3 odševkami z vnútornej strany, táto časť je zdvojená. Dĺžka odševku je cca 5 cm. V krokovej časti nohavíc je vložený klin z vrchného materiálu siahajúci po členiaci šev pod kolenom. V bočnej časti na oboch stranách sú vložné kliny vo vrchnej časti, ktorá je súčasťou pásca, šírky cca 7 cm a v spodnej časti šírky cca 2 cm. Kliny sú vyhotovené z čierneho vlnitého rebrového elastického materiálu (90% PES / 10% Elastan, váha cca 743 g/m² ± 3%). V stehennej časti sú naštepované nakladané mechové vrecká. Šírka mechu cca 1,5 cm, podsádka mechu prechádza z 3 strán (po obvode). Šírka vrecka v hornej časti je cca 18,8 cm, v spodnej časti je cca 17,5 cm, v prednej časti cca 18,5 cm a cca 5 cm od prednej časti je tvarované vrecko do cípu s hĺbkou vrecka cca 21 cm. Otvor vrecka je predšitý podsádkou do okienka s naštepovaným krytým 3 mm špirálovým zipsom. Zips je v krajoch zabezpečený uzávermi. Nakladané vrecko je prekryté tvarovanou príklopkou s plastovou úchytkou v prednej časti a so zapínaním na suchý zips, ktorý je našitým medzioperačne. Suchý zips HOOK veľkosti cca 1 cm x 4,5 cm je umiestnený na príklopke, suchý zips LOOP veľkosti cca 1,5cm x 5 cm na mechovom vrecku. Mechové vrecká a príklopky sú spevnené uzávermi. Tvar príklopky v prednom kraji je cca 5 cm, v zadnom kraji cca 3,5 cm, v hornom kraji v dĺžke cca 19,5 cm a v spodnom kraji je tvarovaný do cípu vo vzdialenosti cca 4,5 cm od predného kraja má dĺžku cca 7 cm.

Zadný diel je členený pod a nad kolenom. Sedlo zadného dielu je vyhotovené z čierneho vlnitého rebrového elastického materiálu (81% PES / 19% Elastan, váha cca 463 g/m² ± 3%). Pod sedlom cca 4 cm sú na obidvoch stranách umiestnené nakladané vrecká – šírka v spodnom a vrchnom kraji cca 16 cm, dĺžka v bočných krajoch cca 16 cm a v stredovej línii cca 18 cm. Otvory vreciek sú na obidvoch stranách zaistené uzávermi.

Dolný okraj nohavíc je 2x zahnutý a preštepovaný na šírku cca 2 cm. Cca 2 cm od štepu dolného kraja nohavíc je na obidvoch stranách umiestnená plastová spinka, všitá do bočného šva nohavíc. Pomocou plastovej spinky a dvoch suchých zipsov LOOP šírky cca 2 cm a dĺžky cca 6 cm umiestnenými na zadnom diele nohavíc je umožnené regulovať dolný okraj nohavíc na požadovanú šírku. Od kolena k dolnému kraju je z vnútornej strany všitý vetrák ukončený do gumičky.

Pásec, príklopky stehenných vreciek, otvor bočných vreciek, lišta rázporku a otvory zadných vreciek sú vystužené. Všetky švy sú začistené obnitkovaním.

Krokový šev, sedový šev, členenie predného a zadného dielu nad kolenom, otvory bočných vreciek, sedlo zadného dielu v spodnom kraji, rozkrok, klin, zadné vrecká štepované dvojihlovkou. Všetky ostatné švy sú štepované 1 mm v kraji. Horný kraj príklopky je naštepovaný 7 mm v kraji a otvory zadných vreciek 2,5 cm.

Všetky suché zipsy sú strihané tak, aby ich používaním nedochádzalo k poškodeniu nohavíc, ale aj iných súčastí oblečenia – oblé hrany.

2.1.2. Rozdiely pre nohavice pracovné – ženy, nohavice pracovné modré VZOR 1 - ženy, nohavice pracovné pre   
 lesníkov - ženy

Zapínanie v páse je riešené na dámsku stranu.

2.1.3. Rozdiely pre nohavice pracovné modré

V páse je našitých 5 pútiek veľkosti 3x6 cm.

**2.2. Bunda pracovná, bunda pracovná – ženy, bunda pracovná čierna,**

**bunda pracovná modrá VZOR 1 - muži, bunda pracovná modrá VZOR 1 – ženy,**

Bunda pracovná, bunda pracovná – ženy, bunda pracovná čierna je určená pre príslušníkov Policajného zboru do výkonu služby. Sú výstrojnými súčasťami poskytovanými v rámci naturálneho vystrojovania.

Bunda pracovná modrá VZOR 1 - muži, bunda pracovná modrá VZOR 1 – ženy je určená pre príslušníkov Hasičského a záchranného zboru do výkonu služby.

2.2.1. Popis vzhľadu výrobku

Bunda je tmavozelenej, čiernej alebo tmavomodrej farby vyhotovená zo základného  materiálu keprovej väzby 50 % bavlna / 48 % PES / 2 % pružné vlákno.

Bunda pracovná sa vpredu zapína na kostený zips, ktorý je prekrytý légou širokou cca 7 cm so zapínaním na 3 suché zipsy rovnomerne rozmiestnené v celej dĺžke. Na polpredkoch sú našité dve prsné mechové nakladané vrecká veľkosti cca 16x16 cm, príklopka veľkosti cca 16x7 cm uzatvára vrecko pomocou suchých zipsov po celej dĺžke príklopky. Na príklopke ľavého prsného vrecka je umiestnený nápis POLÍCIA bielej farby vyšívaný v celej ploche, výška písmen 2 cm, hrúbka 0,5 cm, je pripevnený pomocou suchých zipsov. Nad vrchným okrajom vrecka vo vzdialenosti 2 cm od vrchného okraja vrecka je našitý suchý zips veľkosti 12x3 cm pod menovku príslušníka PZ, vo vzdialenosti 1 cm suchý zips veľkosti 8x3 cm pod identifikačné číslo príslušníka PZ, zarovnanie suchých zipsov v strede. Nad vreckom na pravom polpredku je našitý suchý zips veľkosti cca 12x4 cm pre hodnostné značenie. Suché zipsy veľkosti 12x3 cm, 8x3 cm a 12x4 cm sú v rohoch zaoblené, aby sa pri nosení nerozodieral materiál. Na ľavom polpredku je z vnútornej strany nakladané vnútorné vrecko veľkosti cca 15x15 cm zapínané na zips. Na ľavom plecnom šve je úchytka pre vloženie baretu cca 14x6 cm. V priekrčníku je našitý stojačik vysoký cca 5,5 cm a zavesovacie pútko.

Rukávy sú hlavicové, ukončené manžetou v šírke 5 cm, preklad 4 cm, zapínanie suchým zipsom v dĺžke 6 cm. Strihové riešenie rukáva a prieramku musí umožňovať pohodlný a bezproblémový pohyb, preto je v podpazuší všitý pružný patent 2:2 čiernej farby cca 15x6 cm. Na ľavom rukáve je vo vzdialenosti 12 cm od vrcholu hlavice umiestnený suchý zips pod vyšívaný rukávový znak. Na pravom rukáve sú umiestnené 2 vrecká veľkosti cca 17x12 cm a cca 12x12 cm z prednej strany uzatvárateľné na zips.

Bunda je v pásovej línii ukončená manžetou výšky cca 6,5 cm, v mieste bočného šva vo dvoch radách sťahovanie do gumičky. Na zadnom dieli je upevnený pomocou suchých zipsov vo vzdialenosti cca 17 cm od priekrčníka nápis POLÍCIA bielej farby, vyšívaný v celej ploche, výška písmen 6 cm (výška je uvedená bez dĺžňa), hrúbka písmen 1,2 cm. Bunda nie je podšitá.

Montážne švy sú zhotovované na jednoihlovom stroji dvojnitným viazaným stehom, obnitkovanie dvojnitným alebo trojnitným obnitkovacím stehom. Počet stehov do 1 cm – 5, aby boli spojovacie švy pevné a zabezpečené voči uvoľneniu (posuvu nití), resp. rozpáraniu.

2.2.2. Rozdiely pre bundu pracovnú – ženy

Zapínanie polpredkov je riešené na dámsku stranu.

2.2.3. Rozdiely pre bundu pracovnú modrú

2.2.3.1. Na ľavom rukáve je našitý rukávový znak Hasičského a záchranného zboru.

2.2.3.2. Nápis „POLÍCIA“ je nahradený nápisom „HASIČI“ žltou farbou. Je umiestnený nad   
 príklopkou ľavého prsného vrecka.

2.2.3.3. Nie je našitý suchý zips pod menovku a identifikačné číslo.

2.2.3.4. Nad vreckom na pravom polpredku je našitý suchý zips veľkosti cca 10x5 cm pre hodnostné   
 značenie, ktorý je v rohoch zaoblený, aby sa pri nosení nerozodieral materiál.

2.2.3.5. Na pravom sedle vo vzdialenosti 40 mm od suchého zipsu na hodnostné označenie nahor v stredovej línii vrecka je našité pútko na umiestnenie komunikačného zariadenia rádiostanice o šírke 5,5 cm a výške 23 cm, zaistené uzapošitím po bokoch proti vytrhnutiu.

2.2.3.6. Na ľavom plecnom šve nie je úchytka pre vloženie baretu cca 14x6 cm ako u policajtov.

2.2.3.7. Na pravom rukáve je umiestnené 1 vrecko veľkosti cca 17x12 cm, z prednej strany   
 uzatvárateľné na zips na rozdiel od policajtov, ktorí majú dve vrecká.

**2.3. Bunda pracovná pre lesníkov, bunda pracovná pre lesníkov – ženy**

Bunda pracovná pre lesníkov, bunda pracovná pre lesníkov – ženy je určená zamestnancom, ktorí vykonávajú štátnu správu lesného hospodárstva alebo štátnu správu poľovníctva.

2.3.1. Popis vzhľadu výrobku

Bunda je tmavozelenej farby vyhotovená zo základného  materiálu keprovej väzby 50 % bavlna / 48 % PES / 2 % pružné vlákno.

Bunda má stojačikový golier, je strihaná rovno, v spodnej časti rozšírená, so sedlom v plecnej časti a členenými rukávmi.

Predný diel so sedlom a zapínaním pomocou 6 mm jednobežcového špirálového zipsu v prednom kraji, ktorý nesiaha až po dolný kraj bundy, končí cca 15 cm od spodného kraja. Na pravej strane je zips priamo naštepovaný na predný diel, v spodnom kraji zabezpečený uzáverom. Na ľavej strane je zips všitý pod légou, ktorej hotová šírka tvorená štepom - prvý štep cca 5 cm a druhá štep vo vzdialenosti cca 6 mm, v spodnom kraji zabezpečený uzáverom. Léga sa uzatvára suchými zipsami – 4 kusy, šírka cca 2,5 cm a dĺžky cca 4 cm. Prvý suchý zips je umiestnený cca 8 cm od priekrčníka. Spodný suchý zips je umiestnený cca 2,5 cm od spodného kraja bundy. Ostatné suché zipsy sú rozmiestnené rovnomerne, cca v 14,5 cm rozostupoch. Na obidvoch stranách predného kraja bundy sú po celej dĺžke podsádky v šírke cca 6,5 cm, ktoré sa smerom k priekrčíku rozširujú na cca 11,5 cm.

Na ľavom polpredku je umiestnené nakladané vrecko s príklopkou. Šírka vrecka v hornej časti je cca 18,8 cm, v spodnej časti je cca 17,5 cm, v prednej časti cca 18,5 cm a cca 5 cm od prednej časti je tvarované vrecko do cípu s hĺbkou vrecka cca 21 cm. Otvor vrecka je predšitý podsádkou do okienka s naštepovaným krytým 3 mm špirálovým zipsom. Nakladané vrecko je prekryté tvarovanou príklopkou s plastovou úchytkou v prednej časti a so zapínaním na suchý zips, ktorý je našitým medzioperačne. Suchý zips HOOK veľkosti cca 1 cm x 4,5 cm je umiestnený na príklopke, suchý zips LOOP veľkosti cca 1,5cm x 5 cm na nakladanom vrecku. Nakladané vrecko a príklopka je spevnená uzávermi. Tvar príklopky v prednom kraji je cca 5 cm, v zadnom kraji cca 3,5 cm, v hornom kraji v dĺžke cca 19,5 cm a v spodnom kraji je tvarovaný do cípu vo vzdialenosti cca 4,5 cm od predného kraja má dĺžku cca 7 cm. Príklopka vrecka je umiestnená v prednom kraji cca 16 cm od bodu všitia sedla, predného dielu a goliera. Na ľavej strane pod sedlom je umiestnený cca 9 cm od sedla (v prednom kraji) a cca 6,5 cm od nasadzovacieho šva légy suchý zips, LOOP veľkosti 4 x 10 cm ± 3 mm na umiestnenie výložky. Na ľavom prednom diele sedla bundy v jeho strede, cca 1 cm od sedlového šva, je umiestnená nášivka - ležiaca lipová ratolesť zelenej farby.



Zadný diel je tvorený sedlom, v bočných krajoch vo vrchnej časti zadného dielu záhybmi. Záhyby sú umiestnené cca 3,5 cm od prieramku, Dĺžka záhybov je cca 32 cm. Vo vrchnom kraji s hĺbkou cca 4,5 cm a v spodnom kraji hĺbkou cca 1 cm. Vrchný a spodný kraj záhybov je chránený uzávermi. Sedlo je široké cca 7 cm od stredu priekrčníka.

Golier sa uzatvára pomocou suchého zipsu HOOK a LOOP veľkosti cca 2,5 X 7 cm. Výška goliera v strede zadného dielu je cca 10 cm, v predných krajoch výšky cca 8 cm.

Hlavicové rukávy sú tvorené zo piatich dielov. V spodnom rukávovom diele sú dva odševky a všitý klin šírky cca 16 cm a dĺžky cca 15 cm. V spodnom kraji sa rukáv uzatvára pomocou suchých zipsov. Na manžete šírky cca 4 cm sú umiestnené 3 kusy suchých zipsov LOOP veľkosti cca 2,5 X 4 cm. 1 kus suchého zipsu HOOK veľkosti cca 2,5 X 4 cm je umiestnený na predĺženej manžete v dĺžke cca 5 cm. Lakťovú časť rukáva tvoria 3 diely. Na pravom rukáve cca 7 cm od hlavice rukáva je umiestnené nakladané vrecko. Šírka vrecka v hornej časti je cca 18,8 cm, v spodnej časti je cca 17,5 cm, v prednej časti cca 18,5 cm a cca 5 cm od prednej časti je tvarované vrecko do cípu s hĺbkou vrecka cca 21 cm. Otvor vrecka je predšitý podsádkou do okienka s naštepovaným krytým 3 mm špirálovým zipsom. Na ľavom rukáve cca 7 cm od hlavice rukáva je umiestnený suchý zips LOOP veľkosti cca 10 X 10 cm na nášivku – rukávnik.

Na všetkých bežcoch zipsov sú umiestnené ťahače v dĺžke cca 4 cm a šírky cca 8 mm z vrchného materiálu zabezpečené uzávermi.

Príklopka nakladaného vrecka a manžety sú vystužené. Všetky švy sú začistené obnitkovaním.

Štepovanie úzko v kraji: predný kraj, horný a dolný kraj goliera, priekrčník, sedlo predný a zadný diel vrecká, príklopka, zadný diel po záhyb, všetky deliace švy rukáva, otvory vreciek, manžeta, rázporok rukáva, sodný šev rukáva. Záhyby zadný diel – 1. štepovanie na úzko v kraji, 2. štepovanie v rozostupe 6 mm. 6 mm štepovanie – príklopka prsného vrecka. Spodný kraj bundy – 2 cm. Fazónová podsádka naštepovaná na predný diel z rubnej strany na úzko v kraji.

Suché zipsy sú strihané tak, aby ich používaním nedochádzalo k poškodeniu bundy, ale aj iných súčastí oblečenia – oblé hrany.

### 2.4. Kombinéza pracovná, kombinéza pracovná – ženy, kombinéza pracovná čierna

2.4.1. Popis vzhľadu výrobku

Kombinéza pracovná má trupovú časť spojenú s nohavicami.

Zapínanie kombinézy je riešené v ľavej časti obojsmerným zipsom cez nohavicu od pásu po zem, v pravej časti obojsmerným zipsom cez trup a pravú nohavicu.

Na polpredkoch sú dve prsné nakladané mechové vrecká veľkosti cca 16x16 cm, príklopka cca 16x7 cm uzatvára vrecko pomocou suchých zipsov po celej dĺžke príklopky. Na príklopke ľavého prsného vrecka je umiestnený nápis POLÍCIA bielej farby vyšívaný v celej ploche, výška písmen 2 cm, hrúbka 0,5 cm, je pripevnený pomocou suchých zipsov. Nad vrchným okrajom vrecka vo vzdialenosti 2 cm od vrchného okraja vrecka je našitý suchý zips veľkosti 12x3 cm pod menovku príslušníka PZ, vo vzdialenosti 1 cm suchý zips veľkosti 8x3 cm pod identifikačné číslo príslušníka PZ, zarovnanie suchých zipsov v strede. Nad vreckom na pravom polpredku je našitý suchý zips veľkosti 12x4 cm pre hodnostné značenie. Suché zipsy veľkosti 12x3 cm, 8x3 cm a 12x4 cm sú v rohoch zaoblené, aby sa pri nosení nerozodieral materiál. Na ľavom polpredku je z vnútornej strany nakladané vnútorné vrecko veľkosti cca 15x15 cm zapínané na zips. Na ľavom plecnom šve je úchytka pre vloženie baretu cca 14x6 cm. V priekrčníku je našitý stojačik vysoký cca 5,5 cm. V priekrčníku je našité zavesovacie pútko.

Rukávy sú hlavicové, v mieste lakťa so zosilnením, ukončené manžetou v šírke 5 cm, preklad 4 cm, zapínanie suchým zipsom v dĺžke 6 cm. Strihové riešenie rukáva a prieramku musí umožňovať pohodlný a bezproblémový pohyb, preto je v podpazuší všitý pružný patent 2:2 čiernej farby cca 15x6 cm. Na ľavom rukáve je vo vzdialenosti 12 cm od vrcholu hlavice umiestnený suchý zips pod vyšívaný rukávový znak. Na pravom rukáve je umiestnené vrecko veľkosti cca 17x12 cm z prednej strany uzatvárateľné na zips.

Na zadnom dieli je upevnený pomocou suchých zipsov vo vzdialenosti cca 17 cm od priekrčníka nápis POLÍCIA bielej farby vyšívaný v celej ploche, výška písmen 6 cm (výška je uvedená bez dĺžňa), hrúbka 1,2 cm. Nad pásom v strede je v šírke cca 40 cm a výške cca 10 cm z dôvodu voľnosti pohybu všitá pružná časť, napr. základný materiál je vodorovným štepovaním nariasený na gumu.

V pásovej línii je vo dvoch radách kanálik s navlečenou odevnou šnúrkou, ktorá je na koncoch ukončená umelou poistkou. Odevná šnúrka je vytiahnutá cez kovové očko vo vnútornej strany kombinézy. V páse je našitých 5 pútiek veľkosti 5x9 cm na opasok, ktoré sú upevnené v hornom kraji na autogombík.

Na nohaviciach sú dve šikmé dvojvýpustkové bočné vrecká uzatvorené kosteným zipsom, cez bočné švy vo výške nad kolenom sú umiestnené dve dvojvýpustkové vrecká so zapínaním na kostený zips. V kolennej časti je spevnenie široké cca 28 cm. V dolnom kraji sú nohavice ukončené zahnutím, stiahnutie nohavice je riešené v bočnej časti sponou zo základného materiálu veľkosti cca 12 x 4 cm so suchým zipsom dlhým cca 16 cm na prepínanie. Zadný diel má v sedovej časti zosilnenie so štepovaním, pričom je potrebné zabezpečiť, aby štepy pri používaní nepraskali.

Montážne švy sú zhotovované na jednoihlovom stroji dvojnitným viazaným stehom, obnitkovanie dvojnitným alebo trojnitným obnitkovacím stehom. Počet stehov do 1 cm – 5, aby boli spojovacie švy pevné a zabezpečené voči uvoľneniu (posuvu nití), resp. rozpáraniu.

2.4.2. Rozdiely pre kombinézu pracovnú – ženy

Zapínanie je riešené na dámsku stranu.

### Kombinéza pracovná zimná, kombinéza pracovná zimná – ženy, kombinéza pracovná zimná čierna

2.5.1. Popis vzhľadu výrobku

Kombinéza pracovná má trupovú časť spojenú s nohavicami. Súčasťou kombinézy je kapucňa umiestnená vovnútri stojačika. Zapínanie kombinézy je riešené v ľavej časti obojsmerným zipsom cez nohavicu od pásu po zem, v pravej časti obojsmerným zipsom cez trup a pravú nohavicu.

Na polpredkoch sú dve prsné nakladané mechové vrecká veľkosti cca 16x16 cm, príklopka cca 16x6 cm uzatvára vrecko pomocou suchých zipsov po celej dĺžke príklopky. Na príklopke ľavého prsného vrecka je umiestnený nápis POLÍCIA bielej farby vyšívaný v celej ploche, výška písmen 2 cm, hrúbka písmen 0,5 cm, nápis je pripevnený pomocou suchých zipsov. Nad vrchným okrajom vrecka vo vzdialenosti 2 cm od vrchného okraja vrecka je našitý suchý zips veľkosti 12x3 cm pod menovku príslušníka PZ, vo vzdialenosti 1 cm suchý zips veľkosti 8x3 cm pod identifikačné číslo príslušníka PZ, zarovnanie suchých zipsov v strede. Nad vreckom na pravom polpredku je našitý suchý zips veľkosti 12x4 cm pre hodnostné značenie. Suché zipsy veľkosti 12x3 cm, 8x3 cm a 12x4 cm sú v rohoch zaoblené, aby sa pri nosení nerozodieral materiál. Na ľavom polpredku je z vnútornej strany nakladané vnútorné vrecko veľkosti cca 15x15 cm zapínané na kostený zips. Na ľavom plecnom šve je úchytka pre vloženie baretu cca 14x6 cm. V priekrčníku je našitý stojačik vysoký cca 5,5 cm.

Rukávy sú hlavicové, v mieste lakťa so zosilnením, ukončené manžetou v šírke 5 cm, preklad 4 cm, zapínanie suchým zipsom v dĺžke 6 cm. Strihové riešenie rukáva a prieramku musí umožňovať pohodlný a bezproblémový pohyb, preto je v podpazuší všitý pružný patent 2:2 čiernej farby cca 15x6 cm do tvaru prieramku a hlavice. Na ľavom rukáve je vo vzdialenosti 12 cm od vrcholu hlavice umiestnený suchý zips pod vyšívaný rukávový znak. Na pravom rukáve je umiestnené vrecko veľkosti cca 17x12 cm z prednej strany uzatvárateľné na zips.

Na zadnom dieli je upevnený pomocou suchých zipsov vo vzdialenosti cca 17 cm od priekrčníka nápis POLÍCIA bielej farby vyšívaný v celej ploche, výška písmen 6 cm (výška je uvedená bez dĺžňa), hrúbka písmen 1,2 cm.

V pásovej línii je vo dvoch radách kanálik s navlečenou odevnou šnúrkou, ktorá je na koncoch ukončená umelou poistkou. Odevná šnúrka je vytiahnutá cez kovové očko vo vnútornej strany kombinézy. V páse je našitých 5 pútiek veľkosti 5x9 cm na opasok, ktoré sú upevnené v hornom kraji na autogombík.

Na nohaviciach sú dve šikmé dvojvýpustkové bočné vrecká uzatvorené kosteným zipsom, cez bočné švy vo výške nad kolenom sú umiestnené dve dvojvýpustkové vrecká so zapínaním na kostený zips. V kolennej časti je spevnenie široké cca 28 cm. V dolnom kraji sú nohavice ukončené zahnutím, stiahnutie nohavice je riešené v bočnej časti sponou zo základného materiálu veľkosti cca 12 x 4 cm so suchým zipsom dlhým cca 16 cm na prepínanie. Zadný diel má v sedovej časti zosilnenie so štepovaním, pričom je potrebné zabezpečiť, aby štepy pri používaní nepraskali.

Celá kombinéza je podšitá napevno tepelnou vložkou – zatepľujúcou vložkou, aby bol výrobok vhodný do zimného obdobia a súčasne prateľný. V rukáve je vložka pevne všitá do úpletovej manžety.

Montážne švy sú zhotovované na jednoihlovom stroji dvojnitným viazaným stehom, obnitkovanie dvojnitným alebo trojnitným obnitkovacím stehom. Počet stehov do 1 cm – 5, aby boli spojovacie švy pevné a zabezpečené voči uvoľneniu (posuvu nití), resp. rozpáraniu.

2.6. Veľkostný sortiment

2.6.1. Muži

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Základné veľkosti - muži** | | | | | | | | | | | | | | | | | | |
| Veľkosť | **42** | **44** | **46** | **48** | **50** | | **52** | | **54** | | **56** | | **58** | | **60** | | **62** | **64** |
| **Telesné miery** | | | | | | | | | | | | | | | | | | |
| Výška postavy | 170 | 172 | 174 | 176 | | 178 | | 180 | | 182 | | 184 | | 186 | | 188 | 190 | 192 |
| Obvod hrudníka | 80 | 83 | 86 | 92 | 98 | | 104 | | 110 | | 116 | | 122 | | 128 | | 134 | 140 |
| Obvod pása | 71 | 74 | 77 | 83 | 89 | | 94 | | 100 | | 106 | | 112 | | 118 | | 124 | 130 |
| Obvod bokov | 84 | 87 | 90 | 96 | 102 | | 108 | | 114 | | 120 | | 126 | | 132 | | 136 | 140 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Krátke veľkosti - muži** | | | | | | | | | | | | |
| **Veľkosť** | **642** | **644** | **646** | **648** | **650** | **652** | **654** | **656** | **658** | **660** | **662** | **664** |
| **Telesné miery** | | | | | | | | | | | | |
| Výška postavy | 168 | 170 | 172 | 174 | 176 | 178 | 180 | 182 | 184 | 186 | 188 | 190 |
| Obvod hrudníka | 80 | 83 | 86 | 92 | 98 | 104 | 110 | 116 | 122 | 128 | 134 | 140 |
| Obvod pása | 71 | 74 | 77 | 83 | 89 | 94 | 100 | 106 | 112 | 118 | 124 | 130 |
| Obvod bokov | 84 | 87 | 90 | 96 | 102 | 108 | 114 | 120 | 126 | 132 | 136 | 140 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Dlhé veľkosti - muži** | | | | | | | | | | | | |
| **Veľkosť** | **43** | **45** | **47** | **49** | **51** | **53** | **55** | **57** | **59** | **61** | **63** | **65** |
| **Telesné miery** | | | | | | | | | | | | |
| Výška postavy | 174 | 176 | 178 | 180 | 182 | 184 | 186 | 188 | 190 | 192 | 194 | 196 |
| Obvod hrudníka | 80 | 83 | 86 | 92 | 98 | 104 | 110 | 116 | 122 | 128 | 134 | 140 |
| Obvod pása | 71 | 74 | 77 | 83 | 89 | 94 | 100 | 106 | 112 | 118 | 124 | 130 |
| Obvod bokov | 84 | 87 | 90 | 96 | 102 | 108 | 114 | 120 | 126 | 132 | 136 | 140 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Extra dlhé veľkosti - muži** | | | | | | | | | | | | |
| **Veľkosť** | **442** | **444** | **446** | **448** | **450** | **452** | **454** | **456** | **458** | **460** | **462** | **466** |
| **Telesné miery** | | | | | | | | | | | | |
| Výška postavy | 180 | 182 | 184 | 186 | 188 | 190 | 192 | 194 | 196 | 198 | 200 | 202 |
| Obvod hrudníka | 80 | 83 | 86 | 92 | 98 | 104 | 110 | 116 | 122 | 128 | 134 | 140 |
| Obvod pása | 71 | 74 | 77 | 83 | 89 | 94 | 100 | 106 | 112 | 118 | 124 | 130 |
| Obvod bokov | 84 | 87 | 90 | 96 | 102 | 108 | 114 | 120 | 126 | 132 | 136 | 140 |

2.6.2. Ženy

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Základné veľkosti - ženy** | | | | | | | | | | | |
| **Veľkosť** | **32** | **34** | **36** | **38** | **40** | **42** | **44** | **46** | **48** | **50** | **52** |
| **Telesné miery** | | | | | | | | | | | |
| Výška postavy | 160 | 162 | 164 | 166 | 168 | 170 | 172 | 174 | 176 | 178 | 180 |
| Obvod hrudníka | 80 | 83 | 86 | 92 | 98 | 104 | 110 | 116 | 122 | 126 | 130 |
| Obvod pása | 60 | 63 | 66 | 72 | 78 | 84 | 90 | 96 | 102 | 106 | 110 |
| Obvod bokov | 84 | 87 | 90 | 96 | 102 | 108 | 114 | 120 | 126 | 130 | 134 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Dlhé veľkosti - ženy** | | | | | | | | | | | |
| **Veľkosť** | **232** | **234** | **236** | **238** | **240** | **242** | **244** | **246** | **248** | **250** | **252** |
| **Telesné miery** | | | | | | | | | | | |
| Výška postavy | 164 | 166 | 168 | 170 | 172 | 174 | 176 | 178 | 180 | 182 | 184 |
| Obvod hrudníka | 80 | 83 | 86 | 92 | 98 | 104 | 110 | 116 | 122 | 126 | 130 |
| Obvod pása | 60 | 63 | 66 | 72 | 78 | 84 | 90 | 96 | 102 | 106 | 110 |
| Obvod bokov | 84 | 87 | 90 | 96 | 102 | 108 | 114 | 120 | 126 | 130 | 134 |

2.6.3. Verejný obstarávateľ si v prípade potreby vyhradzuje právo upraviť alebo rozšíriť vyššie uvedený veľkostný sortiment.

2.6.4. Uchádzač na základe požiadania verejného obstarávateľa zabezpečí v prípade, ak nie je možné vzhľadom na telesné rozmery policajta zabezpečiť vyhovujúcu veľkosť výrobku zo schváleného veľkostného sortimentu, vyhotovenie výrobkov mierenkovým spôsobom, t.j. na základe konkrétnych nameraných telesných rozmerov policajta.

**2.7. Špecifikácia použitého materiálu**

**Upozornenie uchádzačom – predpokladaná doba trvania skúšok 3 týždne**

2.7.1. Základný materiál

|  |  |  |  |  |
| --- | --- | --- | --- | --- |
|  | **Parameter** |  | **Požadovaný (hodnotený) údaj** | |
| 1. | Materiálové zloženie | stanoví skúšobňa podľa STN 80 0067 alebo potvrdí na základe predložených dokladov uchádzača | 50% ± 2% bavlna česaná  48%± 2% polyester  2% ± 0,5 % elastan | |
| 2. | Farba | tmavozelená (PZ)  čierna  modrá  tmavozelená (LES) | PANTONE 19.6110 TPX  PANTONE 19-1102 TPX  PANTONE 19-4028 TPX  PANTONE 19-0415 TPX | |
| 3. | Štruktúra | STN 80 0020  STN 80 0021  STN ISO 3572 | keper 2/2 | |
| 4. | Plošná hmotnosť | STN EN 12127 | 250 g/m2 ± 5% | |
| 5. | Zmena rozmerov po 1 praní pri 40°C | STN EN ISO 5077  STN EN ISO 6330  STN EN ISO 3752 | max 2,0 % po osnove  max 2,0 % po útku | |
| 6. | Pevnosť v ťahu osnova / útok | STN EN ISO 13934-1 | min 1 000 N / min 500 N | |
| 7. | Posuv nití vo šve (osnova / útok, zaťaženie 60 N) | STN EN ISO 13936 – 2 | max 2,5 mm / 2,5 mm | |
| 8. | Žmolkovitosť pri 10 000 otáčkach | STN EN ISO 12945 | min 3 | |
| 9. | Stálofarebnosť  na svetle | STN EN ISO 105-B02 | min 4-5 (stupeň modrej stupnice) | |
|  | po chemickom čistení | STN EN ISO 105-D01 | min 3-4 sivej stupnice | |
|  | v otere suchý/vlhký | STN EN ISO 105-X12 | min 4/3 sivej stupnice | |
|  | po praní pri 40°C | STN EN ISO 105-C06 | zmena odtieňa min 4 sivej stupnice  zapustenie min 4 | |
|  | v alkalickom/kyslom pote | STN ISO 105-E04 | zmena odtieňa min 4  zapustenie min 4 | |
| 10. | Obsah formaldehydu | STN EN ISO 14184-1 | max 75 mg/kg | |
| 11. | Obsah ťažkých kovov | STN 80 0055 | v súlade s normou | |
| 12. | Obsah arylamínov | STN EN 14362-1 | max. 30 mg/kg | |
| 13. | pH vodného výluhu | STN EN ISO 3071 | 3,5 až 9,5 | |
| 14. | Úprava | Použitie úpravy je potrebné deklarovať písomnou formou – preukázateľne od výrobcu základného materiálu | Na materiál použiť úpravu zabezpečujúcu požadovanú zrážavosť, zmäkčenie a ľahkú hydrofóbnu úpravu ( napr. mat. sanforizovať) | |
| Splnenie noriem zdravotnej neškodnosti v bode 10. až 13. je možné nahradiť certifikátom Oeko-Tex® Standard 100. | | | |

2.7.2. Špecifikácia materiálu použitého na zhotovenie vetráku

|  |  |  |  |
| --- | --- | --- | --- |
| 1. | Materiálové zloženie | STN 80 0067 | 100% PAD + nepremokavý záter alebo  100 % PES + nepremokavý záter |
| 2. | Plošná hmotnosť | STN EN 12127 | 80 g/m2 ± 10 g/m2, vrátane nepremokavého záteru  (v prípade odchýlky treba písomne požiadať obstarávateľa o súhlas) |
| 3. | Farba | Čierna | PANTONE 19.1102 TPX |

2.7.3. Špecifikácia materiálu použitého na vyteplenie kombinézy pracovnej zimnej

|  |  |  |  |
| --- | --- | --- | --- |
| 1. | Materiálové zloženie | STN 80 0067 | Dvojvrstvá podšívka 100% PES a termovrstva (penová vložka alebo termorúno), obe vrstvy ozdobne preštepované |
| 2. | Plošná hmotnosť | STN EN 12127:2000 | 170 g/m2 ± 10 g/m2, vrátane podšívky, termovrstvy a štepovania  (v prípade odchýlky treba písomne požiadať obstarávateľa o súhlas) |
| 3. | Farba | Čierna | PANTONE 19.1102 TPX |

Hodnotený údaj musí byť uvedený v protokole o skúškach, pokiaľ nebude uvedený alebo nebude vyhovovať požadovaným hodnotám, uchádzač bude zo súťaže vylúčený.

Obstarávateľ bude hodnotiť, či zhotovenie odevu zodpovedá popisu jednotlivých výstrojných súčiastok. Vzorky, ktorých vyhotovenie nebude zodpovedať požiadavkám v popise, budú posúdené ako nevyhovujúce.

**2.8. Značenie výrobkov, balenie, expedovanie a skladovanie**

Hotové výrobky sú označované etiketou a papierovou visačkou.

Etiketa je všitá u nohavíc - v pásci zadného diela, u bundy, kombinézy a kombinézy zimnej všitá - v strede priekrčníka zadného diela a obsahuje nasledovné údaje:

názov výrobcu, zloženie materiálu, kód veľkosti, rok výroby, symboly údržby.

Papierová visačka je pripevnená u nohavíc na pásci predného diela, u bundy, kombinézy a kombinézy pracovnej všitá na prednom dieli a obsahuje nasledovné údaje:

názov výrobcu, názov fazóny, zloženie materiálu, veľkosť, kód veľkosti, rok výroby, technická kontrola.

Nohavice sa dodávajú zabalené do PE vrecka á 5 kusov. Bunda, kombinéza a kombinéza zimná sa dodávajú na ramienkach, zabalené do PE vrecka.

Použité obaly na zabalenie predmetu zákazky musia byť vyrobené z ľahko recyklovateľného materiálu, alebo materiálu z obnoviteľných zdrojov alebo sa musí jednať o obalový systém pre opakované použitie. Všetky obalové materiály musia byť ľahko oddeliteľné na recyklovateľné časti tvorené jedným materiálom (napr. lepenka, papier, textília). Popis obalu výrobku musí byť poskytnutý spoločne s odpovedajúcim čestným prehlásením uchádzača o splnení týchto požiadaviek.

Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, technické požiadavky, ktoré sa neodvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby. V prípade, že by záujemca / uchádzač sa cítil dotknutý vo svojich právach, t.j., že týmto opisom by dochádzalo k znevýhodneniu alebo k vylúčeniu určitých záujemcov / uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej, resp. vyššej úrovni, ako je uvedené v tejto časti súťažných podkladov, túto skutočnosť však musí preukázať uchádzač vo svojej ponuke.

----------------------------------------------------------------------------------------------------------------------------------------

**3. Iné požiadavky**

**3.1. Mierenkové šitie**

Verejný obstarávateľ si v prípade potreby vyhradzuje právo upraviť alebo rozšíriť vyššie uvedený veľkostný sortiment.

Uchádzač zabezpečí v prípade, ak nie je možné vzhľadom na telesné rozmery policajta zabezpečiť vyhovujúcu veľkosť výrobku zo schváleného veľkostného sortimentu, na základe požiadania verejného obstarávateľa vyhotovenie košieľ mierenkovým spôsobom, t.j. na základe konkrétnych nameraných telesných rozmerov policajta / hasiča / lesníka.

**3.2. Dodanie vzorkov**

Uchádzač predloží 1kus z každého druhu výrobku – t.j.

- 1 kus nohavíc pracovných veľkosti 54 vo farbe tmavozelenej a modrej,

- 1 kus bundy pracovnej veľkosti 54 vo farbe tmavozelenej, modrej a tmavozelenej lesníci,

- 1 kus kombinézy pracovnej veľkosti 54 vo farbe čiernej,

- 1 kus kombinézy pracovnej zimnej veľkosti 54 vo farbe tmavozelenej,

pričom je potrebné, aby boli predkladané vzorky označené skúšobňou z dôvodu zabezpečenia identity vzorky s predkladanými výsledkami skúšok a certifikátmi. Na označení uviesť číslo skúšobného protokolu, ku ktorému sa daná vzorka vzťahuje.

**3.3. Certifikácia a preukázanie kvality výrobku**

Uchádzač v ponuke predloží

3.3.1. protokoly o vykonaní skúšok,

3.3.2. záverečný protokol,

3.3.3. certifikát výrobku

preukázateľne sa vzťahujúce k predkladaným vzorkám.

Protokol o skúške s výsledkami skúšok jednotlivých parametrov z akreditovaného skúšobného laboratória, certifikát od akreditovaného certifikačného orgánu (všetky doklady sa musia preukázateľne vzťahovať k predmetu zákazky) a nesmú byť staršie ako 1 rok od dátumu ich vydania. Uchádzač predloží jeden certifikát, pričom v protokole o skúškach budú uvedené výsledky skúšok u každej požadovanej farby.

**3.4. Cena výrobku**

Cena výrobku musí byť podložená kalkulačným listom na každý výrobok. Osnova kalkulačného listu pozostáva zo základného materiálu (spotreba, jednotková cena, cena spolu), pomocného materiálu, šitia, réžia, zisku, prípadne doplnená podľa potreby.

Cena je vrátane obalu, DPH a dopravy na miesto plnenia určenom odberateľom.

Cenu je potrebné uviesť bez DPH, DPH, a cenu celkom vrátane DPH v € .

* 1. **Lehota dodania:** 10 týždňov od podpisu kúpnej zmluvy.